Alceo

Alceo, Alkeo aŭ Alkajo (el la greka Αλκαίος, pova) estas la nomo de diversaj roluloj de la helena mitologio:

 Alceo, filo de Perseo 
Li estis filo de la heroo Perseo kaj Andromedo, la etiopa princino liberigita de li. Alceo edziĝis al Astidamio, Laonomo, Lisidico aŭ Hiponomo, filino de la reĝo de Tebo (dependante de la diversaj versioj), kaj havis kun ŝi tri gefilojn: Amfitriono, Anakso kaj Perimedo, do li iĝis grava ĉenero de heroa genealogioApolodoro, Mitologia Biblioteko, 2.4.5..

 Alceo, filo de Androgeo 
Li estis filo de la kreta princo Androgeo, do nepo de la fama reĝo Minoo. Li kaj lia frato Estenelo reprezentis sian onklon Radamanto en la ciklada insulo Paroso. Kiam Heraklo, dum sia ekspedicio kontraŭ la amazonoj, haltis ĉe la insulo por proviziĝi, la filoj de Minoo kiuj loĝis tie (Eŭrimedonto, Ĥrizo, Nefaliono kaj Filolao) murdis du el liaj kunvojaĝantoj. Venĝe, la heroo mortigis la filojn de Minoo kaj sieĝis la ceteran loĝantaron ĝis kiam ili proponis al li kompenson: pro la morto de du el siaj ŝipanoj Heraklo rajtis anstataŭigi ilin per du el la lokanoj. Akceptante, Heraklo elektis la fratojn Alceo kaj Estenelo, pro ilia nobla genealogio. Do, ili akompanis la heroon dum lia ekspedicio por serĉi la zonon de Hipolito, reĝino de la amazonojApolodoro, Mitologia Biblioteko, 2.5.9.. Post tio, Heraklo donacis al ili la insulon Tasos, kie Alceo kaj Estenelo loĝis ĝis sia morto.

 Alceo, generalo de Enopiono 
Alceo estis unu el la generaloj de Enopiono, filo de Dionizo kaj reĝo de Ĥio. Dankema homo, Enopiono donacis insulon aŭ urbon al liaj plej fidelaj generaloj, kaj tiel Alceo ricevis la insulon Paroso, tre grava tiam pro ĝia marmoroDiodoro Sicilia. Historia Biblioteko, 5.79.2..

 Alceo, filo de Heraklo 
Alceo nomiĝis ankaŭ unu el la multnombraj filoj de Heraklo, pro rimarki ke li devenis el la honora familio de la filo de Perseo. Fakte, ankaŭ sia patro nomiĝis tiel (Alceo) antaŭ ricevi sian novan kromnomon, Heraklo, kiu signifas Gloro de HeroDiodoro Sicilia. Historia Biblioteko, 4.10.1.. Lia patrino estis Omfalo, sklavino de Jardano aŭ reĝino de Lidio, kaj la heraklidoj kiu regis Likion ĝis kiam Kreso el Sardeso detronigis ilin, asertis deveni el li kaj lia filo BeloHerodoto. Historio, 1.7.. Tamen, Diodoro nomis lin KleolaoDiodoro Sicilia. Historia Biblioteko. 4.31..

 Alceo, filo de Margaso 
Tiu Alceo, filo de Margaso kaj Filiso, estis soldato el Kario kiu partoprenis la Trojan militon apogante la flankon de la reĝo Priamo. Dum batalado, li estis mortigita de MegesoKinto el Izmiro, Kapitulaco de Trojo, 10.138..

 Notoj kaj referencoj 

Kategorio:Heraklidoj
Kategorio:Herooj de la helena mitologio
Kategorio:Batalantoj en la Troja milito ĉe la Troja flanko
Kategorio:Mitaj reĝoj de la Egeaj Insuloj
Kategorio:Perseidoj
Kategorio:Minoidoj
Kategorio:Prodaĵoj de Heraklo
Kategorio:Militistoj en la helena mitologio
Kategorio:Personoj de Anatolio en la helena mitologio